**ABC for**

***Storebarnsavdelingene 3-6 år***

**A**bc`en inneholder blant annet tips og forklaringer på begrep vi bruker i barnehagen. Vi har laget den alfabetisk for at det skal bli lettere å finne fram til det man lurer på.

Bursdag. Når man fyller år er det stas å komme i barnehagen. Flagget vaier i vinden, bursdagsbarnet får en krone, egen samling og alle er med på å lage et armbånd eller smykke til bursdagsbarnet. Det er deilig å være i fokus en dag! Foreldre sender ikke med noe, barnet er i fokus, og ikke maten.

**D**agsrytme kan se slik ut:

|  |  |
| --- | --- |
| 06.45 | Barnehagen åpner |
| 07.30 | Storebarnsavdelingene åpner |
| 08.00-09.00 | Frokost |
| 09.00-11.00  | Dagens aktiviteter (samlingsstund, formingsaktiviteter) |
| 09.30–10.30  | Utetid |
| 11.30-12.30  | Lunsj |
| 12.30-14.30  | Ute tid |
| 14.00-15.00  | Ettermiddagsmåltid |
| 15.30-16.45  | Ute/Inne |
| 17.00 | Barnehagen stenger |

**D**ugnad en til to ganger i året, disse baserer seg på at foreldrene deltar alt fra noen få til flere timer.

**F**erie. Barna skal ha 4 uker ferie i løpet av barnehageåret, derav 3 uker sammenhengende om sommeren. Julaften, romjulen, nyttårsaften, helligdager og andre nasjonale høytidsdager er barnehagen stengt. Lille julaften stenger barnehagen kl. 12.00. Påsken er barnehagen åpen. Onsdag før skjærtorsdag stenger barnehagen kl. 12.00. Om sommeren holder vi sommerstengt i 2 uker.

**F**oreldretreff er en hyggestund hvor foreldre blir invitert til barnehagen.

**G**arderobehyllene er foreldrenes ansvar. Sørg for at barna har riktig klær til riktig vær. Vi legger våte og skitne klær i posene. Dere må ta med mer skifte tøy! Hyllene vaskes den siste fredagen i måneden, da må hyllene tømmes.

**H**enter ikke mor eller far skal vi ha beskjed uansett, hver gang. Henteinformasjonen kan også legges inn på Tyra (app).

**H**vile stund. Barna trenger en hvilestund i løpet av en hektisk barnehagedag. Vi hører på rolig musikk eller leser bok. Det er godt å sette av litt tid til å slappe av og hente oss inn igjen. Det er høyt tempo hele dagen, og vi ser at barna koser seg under denne stunden.

**I**kke tillat med barnas egne leker i barnehagen. Vi har noen få "ha med dager" i løpet av barnehageår. Dette får dere beskjed om.

**J**ul og andre høytider markeres i barnehagen. Vi snakker om høytidene og har enkle aktiviteter i forbindelse med det. Egen plan for denne perioden henges opp slik at dere kan se hvordan vi går fram.

**K**lær: Det er viktig at barnet har klær til all slags vær. Og at det ligger nok skift tilgjengelig på barnets plass. Spør oss om dere lurer på noe.

**L**æring er viktig også for personalet i barnehagen. Barnehagen har 5 planleggingsdager i året, da er barnehagen stengt for barna. Disse dagene bruker personalet til å planlegge det pedagogiske opplegget i barnehagen og til faglig utviklingsarbeid. Oversikt over disse dagene står på hjemmesiden.

Lekeplassen - uteleken byr på mange gode opplevelser og gir barna gode forutsetninger for å trives ute i all slags vær. Funksjonelle klær til alle årstider gir et flott utgangspunkt.

**M**ail:

Styrer - post@arvollskogenbhg.no

Drengstua - drengstua@arvollskogenbhg.no

Huldersvingen - huldersvingen@arvollskogenbhg.no

**N**avn: for å holde orden på barnas klær, anbefaler vi at alle barnas klær er merket med barnets navn.

**O**m dere kommer etter 09.30 vil vi ha beskjed, uansett. Da slipper vi å vente på noen før tur som evt. ikke kommer!

**R**ammeplan og Barnehageloven er grunnlaget for all planlegging i barnehagen.

**S**ykdom er noe som forekommer ofte i en barnehage, både hos ansatte og barn. Derfor er det viktig å holde barna hjemme når det er riktig slik at smitten ikke sprer seg videre. Vi har desinfeksjon dispenser i grovgarderoben som foreldre og besøkende kan benytte før man går inn i barnehagen, og når man går. Alle skal også vaske hender i barnehagen før levering. Når det gjelder smittsomme sykdommer følger barnehagen reglene fra Folkehelseinstituttet.

**T**urer: vi går mye på turer og bruker nærmiljøet mye. Vi har en egen lavvo ovenfor Isdammen, og en gapahuk i umiddelbar nærhet som storebarnsavdelinger bruker jevnlig.

**T**oalett, om barnet har begynt å øve på å bruke toalettet, så vil vi også øve på det i barnehagen. Om barnet bruker bleier, og det blir tomt for det i barnehagen, så vil vi legge det ut på Tyra (app) i *Skuffen*.

**T**ilvenning: Når barnet skal begynne i barnehagen vil det alltid få ”sin” spesielle voksen, som vi kaller tilknytningspersonen. Den voksen skal være tilstede for barnet den første tiden, og gi omsorg/støtte og fortrolighet og hjelper barnet til å finne seg til rette i barnehagen. TRYGGHET i barnehagen ligger til ”bunn” for å tørre å slippe seg løs i lek og læring. Vi anbefaler god tid til selve tilvenning og at barna har korte dager i starten. Første dag i barnehagen blir det bare noen få timer og første uke er barna i barnehagen bare mellom kl. 09.30 og 14.00

**U**keplan, vi oppdaterer avdelingens ukeplaner på Tyra (app).

**V**armmat serveres fast i barnehagen hver onsdag. Målet er å skape et trivelig måltid, samtidig som barna får litt variasjon og blir presentert for nye og spennende retter. Maten får vi levert fra et catering firma. Menyen blir lagt ut på Tyra (app). Mer info finner dere på https://www.barntilbords.no/

**W**ebsiden vår, finner dere på: http://arvollskogenbhg.no/

**Y**ttertøyet tas med hjem for vask og sjekk hver helg, og ellers ved behov.

**Ø**nsker dere spesielle tema i barnehagen? Mer av noe, mindre av noe annet? Ta det opp med oss, vi er åpne for forslag! Husk at vi trenger tilbakemelding for å utvikle oss.

**Å**pningstidene i barnehagen er fra 06.45 til 17.00 og personalet er ferdig for dagen. Ved opphold i barnehagen etter 17.00 vil dere bli bøtelagt kr 200.